Likumprojekts

### Grozījumi likumā "Par reglamentētajām profesijām un profesionālās kvalifikācijas atzīšanu"

Izdarīt likumā "Par reglamentētajām profesijām un profesionālās kvalifikācijas atzīšanu" (Latvijas Republikas Saeimas un Ministru Kabineta Ziņotājs, 2001, 15.nr.; 2003, 23.nr.; 2004, 13.nr.; 2006, 1., 24.nr.; 2008, 3., 16.nr.; Latvijas Vēstnesis, 2010, 19., 99.nr.) šādus grozījumus:

1.  9.pantā:

izteikt otrās daļas 3.punktu šādā redakcijā:

"3) biomedicīnas laborants;";

papildināt otro daļu ar 21., 22. un 23.punktu šādā redakcijā:

"21) podologs;

22) radiogrāfers;

23) skaistumkopšanas speciālists kosmetoloģijā."

2.  12.pantā:

izteikt otro daļu šādā redakcijā:

"(2) Personas tiesības veikt profesionālo darbību zobārsta profesijā apliecina augstākās izglītības diploms par akreditētas pilna laika zobārstniecības studiju programmas apguvi un personas iekļaušana ārstniecības personu reģistrā.";

papildināt pantu ar 2.1 un 2.2 daļu šādā redakcijā:

"(21) Personas prakses tiesības zobārsta pamatspecialitātē apliecina augstākās izglītības diploms par akreditētas pilna laika zobārstniecības studiju programmas apguvi, profesionālās kvalifikācijas sertifikāts, kura iegūšanas noteikumus reglamentē Ārstniecības likums, un personas iekļaušana ārstniecības personu reģistrā.

(22) Personas prakses tiesības kādā no zobārsta apakšspecialitātēm apliecina augstākās izglītības diploms par akreditētas pilna laika zobārstniecības studiju programmas apguvi, diploms par akreditētas zobārstniecības rezidentūras izglītības programmas apguvi, profesionālās kvalifikācijas sertifikāts, kura iegūšanas noteikumus reglamentē Ārstniecības likums, un personas iekļaušana ārstniecības personu reģistrā."

3. Papildināt pārejas noteikumus ar 6.punktu šādā redakcijā:

"6. Šā likuma 12.panta 2.1 daļā noteiktās prasības, kas paredz, ka personas prakses tiesību zobārsta pamatspecialitātē apliecināšanai nav nepieciešams medicīniskās izglītības diploms par akreditētas zobārstniecības rezidentūras izglītības programmas apguvi, ir piemērojamas arī tai kvalifikācijai, kas iegūta pirms šā likuma 12.panta 2.1 daļas spēkā stāšanās."

Veselības ministrs

J.Bārzdiņš